stanford-oval/wikipedia huggingface dataset:
สำนักวิชานิติศาสตร์ มหาวิทยาลัยแม่ฟ้าหลวง

| --- | --- |
School of Law, Mae Fah Luang University

ชื่อย่อ: นิติฯ มฟล. / LAW MFU / MORE FOR LAW
คติพจน์: "สถาบันการศึกษากฎหมายที่เป็นเลิศ และเป็นที่ยอมรับในระดับสากล"
สถาปนา: 23 มกราคม พ.ศ. 2546 (22 ปี)
คณบดี: ผศ.สุชิน กฤตลักษณ์วงศ์
ที่อยู่: 333 หมู่ 1 ตำบลท่าสุด อำเภอเมืองเชียงราย จังหวัดเชียงราย 57100
วารสาร: • วารสารนิติศาสตร์ มหาวิทยาลัยแม่ฟ้าหลวง 
เพลง: เลือดสีขาวเราชาวนิติศาสตร์
สี:   สีขาว
เว็บไซต์: สำนักวิชานิติศาสตร์ มหาวิทยาลัยแม่ฟ้าหลวง
สำนักวิชานิติศาสตร์ มหาวิทยาลัยแม่ฟ้าหลวง (อังกฤษ: School of Law, Mae Fah Luang University) จัดตั้งขึ้นเมื่อปี พ.ศ. 2546 นับเป็นสำนักวิชาลำดับที่ 6 ของมหาวิทยาลัยแม่ฟ้าหลวง เป็นสถาบันการศึกษาด้านนิติศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี และระดับปริญญาโท ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ

สำนักวิชานิติศาสตร์จัดตั้งขึ้นตั้งแต่วันที่ 23 มกราคม 2546 เป็นต้นมา ทั้งนี้เป็นไปตามข้อกำหนดของมหาวิทยาลัยแม่ฟ้าหลวง จัดตั้งขึ้นเพื่อรองรับความต้องการศึกษาในหลักสูตรนิติศาสตร์ที่มีอย่างกว้างขวางในปัจจุบัน โดยหลักสูตรที่ร่างขึ้นโดยผู้ทรงคุณวุฒิในสาขาวิชานิติศาสตร์ เพื่อผลิตบัณฑิตนิติศาสตร์ให้มีความรู้ ความเชี่ยวชาญ ทั้งภาคทฤษฎี และสามารถนำไปประยุกต์ใช้ในทางปฏิบัติตลอดจนให้ยึดมั่นในหลักคุณธรรม นิติธรรม และจริยธรรมแห่งวิชาชีพ โดยได้จัดกิจกรรมเสริมการศึกษาอย่างสม่ำเสมอ เพื่อการพัฒนาศักยภาพนักศึกษาให้ได้มีโอกาสเรียนรู้อยู่ตลอดเวลา ทั้งการศึกษา และดูงานนอกสถานที่ ตลอดจนการบรรยายพิเศษโดยผู้ทรงคุณวุฒิ
หลักสูตร

ปัจจุบัน สำนักวิชานิติศาสตร์ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
| หลักสูตรที่เปิดสอนในสำนักวิชานิติศาสตร์ มหาวิทยาลัยแม่ฟ้าหลวง> ระดับปริญญาตรี | หลักสูตรที่เปิดสอนในสำนักวิชานิติศาสตร์ มหาวิทยาลัยแม่ฟ้าหลวง> ระดับปริญญาโท | หลักสูตรที่เปิดสอนในสำนักวิชานิติศาสตร์ มหาวิทยาลัยแม่ฟ้าหลวง>  | หลักสูตรที่เปิดสอนในสำนักวิชานิติศาสตร์ มหาวิทยาลัยแม่ฟ้าหลวง>  |
| --- | --- | --- | --- |
| หลักสูตรนิติศาสตรบัณฑิต (น.บ.) สาขาวิชานิติศาสตร์  สาขาวิชากฎหมายธุรกิจและการสื่อสารด้วยภาษาจีน | หลักสูตรนิติศาสตรมหาบัณฑิต (น.ม.) สาขาวิชานิติศาสตร์ |  |  |
ทำเนียบคณบดี

คณบดีสำนักวิชานิติศาสตร์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
| 0 | 1 | 2 |
| --- | --- | --- |
ทำเนียบคณบดีสำนักวิชานิติศาสตร์ มหาวิทยาลัยแม่ฟ้าหลวง 
| รายนามคณบดี | ระยะเวลาในการดำรงตำแหน่ง |  |
| 1. รองศาสตราจารย์ ดร. ชลอ ว่องวัฒนาภิกุล | พ.ศ. 2546 - พ.ศ. 2550 |  |
| 2. รองศาสตราจารย์ ดร. อภิรัตน์ เพ็ชรศิริ | พ.ศ. 2551 - พ.ศ. 2554 |  |
| 3. ศาสตราจารย์ ดร. ไพโรจน์ กัมพูสิริ | พ.ศ. 2555 - พ.ศ. 2558 |  |
| 4. ผู้ช่วยศาสตราจารย์ ดร. รุ่ง ศรีสมวงษ์ | พ.ศ. 2559 - พ.ศ. 2564 |  |
| 5. ผู้ช่วยศาสตราจารย์ สุชิน กฤตลักษณ์วงศ์ | พ.ศ. 2565 - ปัจจุบัน |  |
ดูเพิ่ม

มหาวิทยาลัยแม่ฟ้าหลวง
รายชื่อคณะนิติศาสตร์ในประเทศไทย
แหล่งข้อมูลอื่น

เว็บไซต์มหาวิทยาลัยแม่ฟ้าหลวง
เว็บไซค์สำนักวิชานิติศาสตร์ มหาวิทยาลัยแม่ฟ้าหลวง
| ด ค กรายชื่อโรงเรียนกฎหมายในประเทศไทย  |
| --- | --- | --- |
| มหาวิทยาลัยในกำกับของรัฐ | เกษตรศาสตร์ (บางเขน) •  เกษตรศาสตร์ (เฉลิมพระเกียรติ) • ขอนแก่น (นิติศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • แม่ฟ้าหลวง • ทักษิณ • ธรรมศาสตร์ • บูรพา • พะเยา • วลัยลักษณ์ • สงขลานครินทร์ • สวนดุสิต |  |
| มหาวิทยาลัยของรัฐ | นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี |  |
| มหาวิทยาลัยราชภัฎ | กำแพงเพชร • เชียงราย • นครราชสีมา • บุรีรัมย์ • เพชรบูรณ์• ร้อยเอ็ด  • มหาสารคาม • สุราษฎร์ธานี • หมู่บ้านจอมบึง • อุดรธานี  • อุบลราชธานี |  |
| มหาวิทยาลัยเอกชน | กรุงเทพ • เกริก • เกษมบัณฑิต • เจ้าพระยา • เซนต์จอห์น • ธุรกิจบัณฑิตย์ • ปทุมธานี • พายัพ • ภาคกลาง • ภาคตะวันออกเฉียงเหนือ • โยนก • รังสิต • รัตนบัณฑิต • ราชธานี • วงษ์ชวลิตกุล • เวสเทิร์น • ศรีปทุม • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อัสสัมชัญ • อีสเทิร์นเอเชีย • เอเชียอาคเนย์ • นอร์ท-เชียงใหม่ • ฟาฏอนี |  |
รายชื่อ • หมวดหมู่ • โครงการ • สถานีย่อย
ทางหลวงแผ่นดินหมายเลข 304

|  ทางหลวงแผ่นดินหมายเลข 304 |
| --- | --- |
ถนนรามอินทรา, ถนนสุวินทวงศ์,  ถนนสายฉะเชิงเทรา-กบินทร์บุรี, ถนนสายกบินทร์บุรี-ปักธงชัย, ถนนสืบศิริ ถนนแจ้งวัฒนะในเขตเทศบาลนครปากเกร็ด
ข้อมูลของเส้นทาง

ส่วนหนึ่งของ  (แยกต่างระดับชำขวาง-นครราชสีมา)
 
ความยาว: 298.515 กิโลเมตร (185.489 ไมล์)296.707 กิโลเมตร เป็นของกรมทางหลวง
มีขึ้นเมื่อ: พ.ศ. 2476–ปัจจุบัน
ทางแยกที่สำคัญ
ปลายทางทิศตะวันตก:  ถ.ติวานนท์ / ถ.แจ้งวัฒนะ ใน อ.ปากเกร็ด จ.นนทบุรี
 :     ทางพิเศษอุดรรัถยา / ทางพิเศษศรีรัช ใน อ.ปากเกร็ด จ.นนทบุรี   ถ.วิภาวดีรังสิต ในเขตหลักสี่ กรุงเทพฯ   ถ.พหลโยธิน ในเขตบางเขน กรุงเทพฯ   ทางพิเศษฉลองรัช ในเขตบางเขน กรุงเทพฯ   ถ.กาญจนาภิเษก (ตะวันออก) ในเขตคันนายาว กรุงเทพฯ   ถ.รัชดา-รามอินทรา ในเขตคันนายาว กรุงเทพฯ   ถ.เลี่ยงเมืองฉะเชิงเทราด้านเหนือ ใน อ.เมือง จ.ฉะเชิงเทรา   ถ.สิริโสธร ใน อ.เมือง จ.ฉะเชิงเทรา   ถ.ศุขประยูร ใน อ.เมือง จ.ฉะเชิงเทรา   ถ.เลี่ยงเมืองฉะเชิงเทราด้านใต้ ใน อ.เมือง จ.ฉะเชิงเทรา   ทล.319 ใน อ.พนมสารคาม จ.ฉะเชิงเทรา   ทล.331 ใน อ.พนมสารคาม จ.ฉะเชิงเทรา   ทล.359 ใน อ.พนมสารคาม จ.ฉะเชิงเทรา   ถ.สุวรรณศร ใน อ.กบินทร์บุรี จ.ปราจีนบุรี   ทล.24 ใน อ.ปักธงชัย จ.นครราชสีมา   ถ.วงแหวนรอบเมือง ใน อ.เมือง จ.นครราชสีมา 
ปลายทางทิศเหนือ:   ถ.มิตรภาพ / ถ.เลี่ยงเมือง ใน อ.เมือง จ.นครราชสีมา
ตำแหน่งที่ตั้ง
ประเทศ: ไทย
จังหวัด:  นนทบุรี  กรุงเทพมหานคร  ฉะเชิงเทรา  ปราจีนบุรี  นครราชสีมา 
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 304 สายปากเกร็ด–สะพานต่างระดับนครราชสีมา เป็นทางหลวงแผ่นดินสายรองประธานที่เชื่อมระหว่างจังหวัดนนทบุรี กรุงเทพมหานคร จังหวัดฉะเชิงเทรา จังหวัดปราจีนบุรี และจังหวัดนครราชสีมา มีจุดเริ่มต้นบนถนนติวานนท์ (ทางหลวงแผ่นดินหมายเลข 306) ที่ทางแยกปากเกร็ดในอำเภอปากเกร็ด จังหวัดนนทบุรี และสิ้นสุดบนถนนมิตรภาพ กับทางเลี่ยงเมืองนครราชสีมาด้านตะวันตก (ทางหลวงแผ่นดินหมายเลข 204) ที่ทางแยกต่างระดับนครราชสีมาในอำเภอเมืองนครราชสีมา จังหวัดนครราชสีมา ระยะทางทั้งสิ้น 298.515 กิโลเมตร อยู่ในความรับผิดชอบของกรมทางหลวง 296.707 กิโลเมตร
รายละเอียดของเส้นทาง

ทางหลวงแผ่นดินหมายเลข 304 แบ่งออกเป็น 8 ช่วง ได้แก่ ถนนแจ้งวัฒนะ ถนนรามอินทรา ถนนสุวินทวงศ์ ถนนมหาจักรพรรดิ์ ถนนศุขประยูร ช่วงฉะเชิงเทรา–กบินทร์บุรี ช่วงกบินทร์บุรี–ปักธงชัย และถนนสืบศิริ
รายละเอียดของเส้นทาง > ถนนแจ้งวัฒนะ

บทความหลัก: ถนนแจ้งวัฒนะ
ทางหลวงแผ่นดินหมายเลข 304 เริ่มต้นกิโลเมตรที่ 0 ที่ทางแยกปากเกร็ด จุดตัดของถนนติวานนท์กับถนนแจ้งวัฒนะ ในอำเภอปากเกร็ด จังหวัดนนทบุรี มีเส้นทางไปตามถนนแจ้งวัฒนะทางตะวันออก ตัดกับถนนเลี่ยงเมืองปากเกร็ด แล้วตัดกับทางพิเศษอุดรรัถยาและทางพิเศษศรีรัช จากนั้นข้ามคลองประปาเข้าสู่เขตหลักสี่ กรุงเทพมหานคร ตัดกับถนนวิภาวดีรังสิต ที่ทางแยกหลักสี่ ข้ามคลองถนน เข้าสู่เขตบางเขน และตัดกับถนนพหลโยธินที่วงเวียนอนุสาวรีย์หลักสี่ (อนุสาวรีย์พิทักษ์รัฐธรรมนูญ) ระยะทาง (ไม่รวมช่วงท่าน้ำปากเกร็ดถึงแยกปากเกร็ด) 10.7 กิโลเมตร
รายละเอียดของเส้นทาง > ถนนรามอินทรา

ถนนรามอินทรา เริ่มจากวงเวียนอนุสาวรีย์หลักสี่ ในแขวงอนุสาวรีย์ เขตบางเขน ตัดออกไปทางตะวันออกเฉียงใต้ ผ่านแยกถนนลาดปลาเค้า ตัดกับถนนประดิษฐ์มนูธรรมและทางพิเศษฉลองรัช ผ่านตอนเหนือของเขตบึงกุ่ม แล้วเข้าสู่เขตคันนายาว ผ่านแยกถนนนวมินทร์ ตัดกับถนนกาญจนาภิเษก ผ่านแยกถนนรัชดาภิเษก–รามอินทรา ผ่านแยกถนนสวนสยาม ข้ามคลองบางชันเข้าสู่เขตมีนบุรี และสิ้นสุดที่ทางแยกเมืองมีน ระยะทาง 15.4 กิโลเมตร
ถนนรามอินทราตั้งชื่อเพื่อเป็นเกียรติแก่พลตำรวจโท พระรามอินทรา (ดวง จุลัยยานนท์) อธิบดีกรมตำรวจระหว่าง พ.ศ. 2488 ถึง พ.ศ. 2489
รายละเอียดของเส้นทาง > ถนนสุวินทวงศ์

ถนนสุวินทวงศ์ เริ่มต้นจากปลายถนนรามอินทราที่ทางแยกเมืองมีน เขตมีนบุรี เลี้ยวซ้ายขึ้นไปทางตะวันออกเฉียงเหนือ ผ่านถนนหทัยราษฎร์ ถนนสามวา คลองสามวา ถนนร่มเกล้า และถนนนิมิตใหม่ แล้วลงไปทางตะวันออกเฉียงใต้ เข้าแขวงแสนแสบ ตัดกับถนนรามคำแหง ถนนราษฎร์อุทิศ ถนนบึงขวาง และถนนคุ้มเกล้า เข้าสู่แขวงโคกแฝดและแขวงลำผักชี เขตหนองจอก ผ่านถนนเชื่อมสัมพันธ์ ถนนฉลองกรุง ถนนอยู่วิทยา และถนนร่วมพัฒนา เข้าสู่แขวงลำต้อยติ่งและแขวงกระทุ่มราย ผ่านถนนทหารอากาศอุทิศ สถานีตำรวจนครบาลสุวินทวงศ์ สุดเขตกรุงเทพมหานครที่คลองหลวงแพ่ง เข้าสู่ตำบลศาลาแดง อำเภอบางน้ำเปรี้ยว จังหวัดฉะเชิงเทรา ผ่านตลาดสดสุวินทวงศ์ เข้าสู่อำเภอเมืองฉะเชิงเทรา สิ้นสุดที่สะพานข้ามทางรถไฟฉะเชิงเทรา ระยะทางรวม 42.5 กิโลเมตร
ถนนสุวินทวงศ์เดิมมีชื่อเรียกว่า "ทางหลวงแผ่นดินสายมีนบุรี–ฉะเชิงเทรา–ปราจีนบุรี" ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงคราม เป็นนายกรัฐมนตรี เพื่อเป็นเกียรติแก่เกษม สุวินทวงศ์ ผู้ดำรงตำแหน่งนายช่างกำกับการเขตการทางปราจีนบุรีในขณะเริ่มก่อสร้างถนนสายนี้
รายละเอียดของเส้นทาง > ถนนมหาจักรพรรดิ์

ถนนมหาจักรพรรดิ์ สันนิษฐานว่าตั้งชื่อขึ้นเพื่อเฉลิมพระเกียรติสมเด็จพระมหาจักรพรรดิ เมื่อครั้งที่ทรงปรับปรุงหัวเมืองต่าง ๆ หลังจากที่เสียสมเด็จพระศรีสุริโยทัยในสงครามช้างเผือก
เริ่มต้นที่ทางแยกต่างระดับฉะเชิงเทรา ตัดไปทางตะวันออก ผ่านสถานีรถไฟชุมทางฉะเชิงเทรา ถนนศรีโสธร (ทางเข้าวัดโสธรวราราม) ข้ามแม่น้ำบางปะกงที่สะพานฉะเชิงเทรา
รายละเอียดของเส้นทาง > ถนนศุขประยูร

ถนนศุขประยูร เริ่มจากสะพานฉะเชิงเทรา ไปทางทิศตะวันออกเฉียงใต้ ผ่านวัดสุวรรณาราม สิ้นสุดที่ทางแยกคอมเพล็กซ์ ใกล้ที่ตั้งกองพลทหารราบที่ 11 ค่ายสมเด็จพระนั่งเกล้า อำเภอเมืองฉะเชิงเทรา จังหวัดฉะเชิงเทรา เดิมถนนศุขประยูรเป็นชื่อที่กำหนดให้กับทางหลวงสายฉะเชิงเทรา–พนัสนิคม–ชลบุรี ต่อมาเมื่อมีการตั้งชื่อทางหลวงโดยใช้ระบบหมายเลข กรมทางหลวงจึงได้รวมถนนศุขประยูรช่วงสะพานฉะเชิงเทราถึงทางแยกคอมเพล็กซ์เป็นส่วนหนึ่งของทางหลวงแผ่นดินหมายเลข 304 และกำหนดให้ถนนศุขประยูรช่วงที่เหลือเป็นทางหลวงแผ่นดินหมายเลข 315
รายละเอียดของเส้นทาง > ช่วงฉะเชิงเทรา-กบินทร์บุรี

เริ่มต้นที่ปลายถนนศุขประยูรที่ทางแยกคอมเพล็กซ์ เลี้ยวซ้ายไปทางตะวันออก ผ่านพื้นที่อำเภอบางคล้าและอำเภอพนมสารคาม ตัดกับทางหลวงแผ่นดินหมายเลข 331 ที่ทางแยกต่างระดับชำขวาง ใกล้กับศูนย์ศึกษาการพัฒนาเขาหินซ้อนอันเนื่องมาจากพระราชดำริ และตัดกับทางหลวงแผ่นดินหมายเลข 359 (สายสระแก้ว–เขาหินซ้อน) ในตำบลเขาหินซ้อน แล้วตัดตรงขึ้นเหนือเข้าสู่พื้นที่อำเภอศรีมหาโพธิ จังหวัดปราจีนบุรี ผ่านนิคมอุตสาหกรรม 304 1 และนิคมอุตสาหกรรมไฮเทคกบินทร์ เข้าสู่พื้นที่อำเภอกบินทร์บุรี ตัดกับถนนสุวรรณศร (ทางหลวงแผ่นดินหมายเลข 33) ที่ทางแยกกบินทร์บุรี (สามทหาร)
รายละเอียดของเส้นทาง > ช่วงกบินทร์บุรี-ปักธงชัย

เริ่มจากถนนสุวรรณศร (ทางหลวงแผ่นดินหมายเลข 33) แล้วมุ่งขึ้นเหนือ ผ่านอำเภอนาดี อุทยานแห่งชาติเขาใหญ่ และอุทยานแห่งชาติทับลาน เข้าสู่อำเภอวังน้ำเขียวและอำเภอปักธงชัย จังหวัดนครราชสีมา ผ่านค่ายปักธงชัย อ่างเก็บน้ำบ้านโนนแดง กู่เกษม และศูนย์วัฒนธรรมผ้าไหมปักธงชัย ก่อนถึงตัวอำเภอปักธงชัยมีทางแยกสองทาง โดยแยกไปเป็นทางเลี่ยงเมืองปักธงชัย สิ้นสุดที่หน้าโรงพยาบาลปักธงชัย
ถนนในช่วงนี้ก่อสร้างเมื่อ พ.ศ. 2498 เป็นถนนลูกรังตลอดสาย จนกระทั่งในช่วงสงครามเวียดนาม เมื่อประเทศไทยประกาศเป็นมิตรร่วมรบกับสหรัฐ จึงยินยอมรับความช่วยเหลือจากรัฐบาลสหรัฐในการก่อสร้างโครงสร้างพื้นฐานด้านการคมนาคม เมื่อวันที่ 14 กรกฎาคม พ.ศ. 2508 สหรัฐได้เดินทางมาถึงประเทศไทย และเริ่มก่อสร้างค่ายพักทหารห่างจากตัวจังหวัดนครราชสีมา 42 กิโลเมตร จึงมีการก่อสร้างถนนลาดยาง ระยะทาง 132.5 กิโลเมตร ความกว้าง 22 ฟุต เพื่อประโยชน์ทางด้านยุทธศาสตร์และเชื่อมชายฝั่งทะเลตะวันออกกับภาคอีสาน ด้วยมูลค่าโครงการ 16 ล้านดอลลาร์สหรัฐ
ถนนสายนี้ก่อสร้างแล้วเสร็จเมื่อวันที่ 11 ธันวาคม พ.ศ. 2511 ต่อมากรมทางหลวงได้รับมอบถนนสายนี้อยู่ในความดูแลรับผิดชอบเมื่อวันที่ 15 มกราคม พ.ศ. 2512 ขึ้นทะเบียนเป็นทางหลวงแผ่นดินหมายเลข 304 สายฉะเชิงเทรา-กบินทร์บุรี-นครราชสีมา โดยมีจอมพลถนอม กิตติขจร นายกรัฐมนตรีในขณะนั้นเป็นประธานในพิธีเปิด
บริเวณสามแยกปักธงชัย กิโลเมตรที่ 132+500 ซึ่งเป็นจุดสิ้นสุดทางหลวงแผ่นดินหมายเลข 304 กับทางแยกถนนมิตรภาพ (ทางหลวงแผ่นดินหมายเลข 2) ได้มีการก่อสร้างอนุสรณ์ซึ่งก่อขึ้นด้วยปูนซีเมนต์และทาสีขาว แสดงข้อมูลในอนุสรณ์ว่า "ทางหลวงสายที่ ๓๐๔ นครราชสีมา-กบินทร์บุรี ทำการก่อสร้างโดยกองพันทหารช่างพิเศษที่ ๒๓ (ประเทศไทย) กองพันทหารช่างที่ ๕๓๘ (สหรัฐอเมริกา) และกองพันทหารช่างที่ ๘๐๙ (สหรัฐอเมริกา) โดยการควบคุมของกองบัญชาการทหารสูงสุดแห่งประเทศไทย ระหว่างเดือนมิถุนายนถึงธันวาคม ๒๕๑๑ ก้าวหน้า เพื่อมิตรภาพ ความปลอดภัย"
อนุสรณ์ดังกล่าวตั้งอยู่ใต้สะพานต่างระดับที่กรมทางหลวงได้ก่อสร้างทางแยกต่างระดับปักธงชัย อีกทั้งยังมีการก่อสร้างทางเลี่ยงเมืองนครราชสีมาเพิ่มเติม จนกระทั่งสำนักงานแขวงการทางนครราชสีมาที่ 2 ได้เคลื่อนย้ายไปไว้บริเวณทางลงสะพานต่างระดับสามแยกปักธงชัย โดยได้ถอดเหล็กที่เป็นแผ่นป้ายข้อความจารึกการก่อสร้างถนนสาย 304 ออก เพื่อนำมาติดตั้งกับฐานจารึกใหม่
ปัจจุบัน กรมทางหลวงได้ปรับปรุงทางหลวงแผ่นดินหมายเลข 304 ช่วงกบินทร์บุรี-ปักธงชัย เพื่อเป็นการแก้ไขปัญหาการเกิดอุบัติเหตุทางท้องถนน และรองรับปริมาณการจราจรที่เพิ่มขึ้น รวมทั้งเป็นทางเชื่อมผืนป่าของอุทยานแห่งชาติเขาใหญ่ โดยขยายช่องจราจรจากเดิม 2 ช่องจราจรเป็น 4 ช่องจราจร รวมทั้งก่อสร้างสะพานและทางลอดบางจุด โดยเริ่มก่อสร้างตั้งแต่ พ.ศ. 2549 ก่อสร้างแล้วเสร็จใน พ.ศ. 2565
รายละเอียดของเส้นทาง > ถนนสืบศิริ

ถนนสืบศิริ เริ่มจากตรงจุดแยกก่อนถึงอำเภอปักธงชัย แต่เป็นแยกเข้าเมืองปักธงชัย ไปบรรจบกับทางเลี่ยงเมืองที่บริเวณหน้าโรงพยาบาลปักธงชัย จากนั้นมุ่งขึ้นเหนือตัดกับทางหลวงแผ่นดินหมายเลข 24 เข้าสู่อำเภอเมืองนครราชสีมา ผ่านสวนสัตว์นครราชสีมา สิ้นสุดเมื่อบรรจบกับถนนมิตรภาพ ที่ทางแยกต่างระดับนครราชสีมา อำเภอเมืองนครราชสีมา จังหวัดนครราชสีมา
ถนนสืบศิริเดิมมีชื่อเรียกว่า "ทางหลวงแผ่นดินสายนครราชสีมา–กบินทร์บุรี" ต่อมาได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงคราม เป็นนายกรัฐมนตรี เพื่อเป็นเกียรติแก่จำรัส สืบศิริ อดีตนายช่างกำกับการเขตการทางนครราชสีมา
สถานที่สำคัญ

มหาวิทยาลัยเกริก
เสถียรธรรมสถาน
กองบินตำรวจ
ซาฟารีเวิลด์
แฟชั่นไอส์แลนด์
สวนสยาม
โรงพยาบาลนพรัตนราชธานี
โรงเรียนเศรษฐบุตรบำเพ็ญ
สถานีตำรวจนครบาลสุวินทวงศ์
โรงเรียนบดินทรเดชา (สิงห์ สิงหเสนี) 4
วัดแสนสุข
สนามกีฬาเฉลิมพระเกียรติ 80 พรรษา นครราชสีมา
ระบบขนส่งมวลชน

รถไฟฟ้าสายสีชมพู
ตั้งแต่สถานีปากเกร็ด ถนนแจ้งวัฒนะ ถึง สถานีเศรษฐบุตรบำเพ็ญ ถนนรามอินทรา
รถไฟฟ้าสายสีเขียว
สถานีวัดพระศรีมหาธาตุ ตั้งอยู่บริเวณต้นถนนรามอินทรา
รถไฟฟ้าชานเมือง สายธานีรัถยา
สถานีหลักสี่
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน
ถนนรามอินทรา ช่วงที่มีการก่อสร้างรถไฟฟ้าสายสีชมพู
สำนักวิชาการจัดการ มหาวิทยาลัยแม่ฟ้าหลวง

| --- | --- |
School of Management, Mae Fah Luang University

ชื่อย่อ: MA / MFU.
คติพจน์: "เป็นสาขาวิชาที่ไดัรับการยอมรับในระดับภูมิภาค ด้านการบริหารจัดการภาครัฐและเอกชนมีมาตรฐานหลักสูตรและจรรยาบรรณระดับสูง และมีการพัฒนาหลักสูตรตามความต้องการทางเศรษฐกิจ"
สถาปนา: 28 มกราคม พ.ศ. 2543 (25 ปี)
คณบดี: ดร.ปิยธิดา เพียรลุประสิทธิ์
ที่อยู่: 333 หมู่ 1 ตำบลท่าสุด อำเภอเมืองเชียงราย จังหวัดเชียงราย 57100
เพลง: เลือดสีฟ้า
สี:   สีฟ้า
เว็บไซต์: สำนักวิชาการจัดการ มหาวิทยาลัยแม่ฟ้าหลวง
สำนักวิชาการจัดการ มหาวิทยาลัยแม่ฟ้าหลวง (อังกฤษ: School of Management, Mae Fah Luang University) จัดตั้งขึ้นเมื่อปี พ.ศ. 2543 นับเป็นสำนักวิชาลำดับที่ 5 ของมหาวิทยาลัยแม่ฟ้าหลวง เป็นสถาบันการศึกษาด้านการจัดการ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ

สำนักวิชาการจัดการ มหาวิทยาลัยแม่ฟ้าหลวง ได้จัดตั้งขึ้นตามแผนพัฒนาการศึกษาของมหาวิทยาลัยแม่ฟ้าหลวงเพื่อตอบสนองความต้องการกำลังคนที่มีความรู้ด้านวิชาชีพในสาขาวิชาทางด้านการบริหารการจัดการ และเพื่อขยายโอกาสทางการศึกษาแก่ประชาชนในเขตภูมิภาคเหนือ โดยมีภารกิจรับผิดชอบเกี่ยวกับการดำเนินงานด้านการจัดการศึกษา การวิจัย บริการวิชาการแก่สังคม และกิจกรรมอื่นที่เกี่ยวข้อง
โดยสำนักวิชาการจัดการ มหาวิทยาลัยแม่ฟ้าหลวง มุ่งหวังเพื่อเป็นสถาบันการผลิตกำลังคนด้านบริหารการจัดการที่ครอบคลุม สาขาวิชาบริหารธุรกิจ สาขาวิชาการจัดการท่องเที่ยว สาขาวิชาการจัดการอุตสาหกรรมการบริการ สาขาวิชาการจัดการธุรกิจการบิน สาขาวิชาการจัดการโลจิสติกส์และโซ่อุปทาน สาขาวิชาเศรษฐศาสตร์ และสาขาวิชาการบัญชี ของภูมิภาคเขตภาคเหนือตอนบน โดยผลิตบัณฑิตที่มีคุณภาพ เพียบพร้อมด้วยความรู้ คุณธรรม จริยธรรม ที่จะเป็นกำลังสำคัญในการพัฒนาประเทศชาติต่อไปในอนาคต
หลักสูตร

ปัจจุบัน สำนักวิชาการจัดการ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
| หลักสูตรที่เปิดสอนในสำนักวิชาการจัดการ มหาวิทยาลัยแม่ฟ้าหลวง> ระดับปริญญาตรี | หลักสูตรที่เปิดสอนในสำนักวิชาการจัดการ มหาวิทยาลัยแม่ฟ้าหลวง> ระดับปริญญาโท | หลักสูตรที่เปิดสอนในสำนักวิชาการจัดการ มหาวิทยาลัยแม่ฟ้าหลวง> ระดับปริญญาเอก |
| --- | --- | --- |
| หลักสูตรบริหารธุรกิจบัณฑิต (บธ.บ.) สาขาวิชาบริหารธุรกิจ สาขาวิชาธุรกิจการท่องเที่ยวและอีเว้นท์  สาขาวิชาการจัดการธุรกิจบริการ  สาขาวิชาการจัดการโลจิสติกส์และโซ่อุปทาน  สาขาวิชาการจัดการธุรกิจการบิน หลักสูตรเศรษฐศาสตรบัณฑิต (ศ.บ.) สาขาวิชาเศรษฐศาสตร์ หลักสูตรบัญชีบัณฑิต (บช.บ.) สาขาวิชาการบัญชี | หลักสูตรบริหารธุรกิจมหาบัณฑิต (บธ.ม.) สาขาวิชาบริหารธุรกิจ  สาขาวิชาการจัดการโลจิสติกส์และโซ่อุปทานระหว่างประเทศ  สาขาวิชาผู้นำธุรกิจสุขภาพเชิงสร้างสรรค์ | หลักสูตรปรัชญาดุษฎีบัณฑิต (ปร.ด.) สาขาวิชาบริหารธุรกิจ |
ทำเนียบคณบดี

คณบดีสำนักวิชาการจัดการ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
| 0 | 1 | 2 |
| --- | --- | --- |
ทำเนียบคณบดีสำนักวิชาการจัดการ มหาวิทยาลัยแม่ฟ้าหลวง 
| รายนามคณบดี | ระยะเวลาในการดำรงตำแหน่ง |  |
| รองศาสตราจารย์ ดร. จุฑา  เทียนไทย   | รักษาการแทน พ.ศ. 2544–2545 |  |
| รองศาสตราจารย์ ดร. เทอด  เทศประทีป | รักษาการแทน พ.ศ. 2545 |  |
| ผู้ช่วยศาสตราจารย์ ดร.ณัฎฐพันธ์  เขจรนันทน์ | พ.ศ. 2545-2546 |  |
| รองศาสตราจารย์ ดร. จักรพันธุ์  วงษ์บูรณาวาทย์ | รักษาการแทน พ.ศ. 2546-2547 |  |
| รองศาสตราจารย์ ดร. มาฆะ  ขิตตะสังคะ | รักษาการแทน พ.ศ. 2547-2548 |  |
| ดร.อรุณ  อวนสกุล | รักษาการแทน พ.ศ. 2548-2549 |  |
| รองศาสตราจารย์ นรีวรรณ  จินตกานนท์ | รักษาการแทน พ.ศ. 2549 |  |
| ผู้ช่วยศาสตราจารย์ ประยูร  โตสงวน | พ.ศ. 2549–2551 |  |
| รองศาสตราจารย์ ดร.จุฑา  มนัสไพบูลย์ | พ.ศ. 2551-2556 |  |
| ดร.ฉัตรฤดี จองสุรียภาส | พ.ศ. 2556 - 12 สิงหาคม 2564 |  |
| ดร.ปิยธิดา เพียรลุประสิทธิ์ | 13 สิงหาคม 2564 - ปัจจุบัน |  |
การรับรองมาตรฐาน

สำนักวิชาการจัดการ มหาวิทยาลัยแม่ฟ้าหลวง ได้รับการรับรองหลักสูตรบริหารธุรกิจบัณฑิต สาขาวิชาการจัดการการท่องเที่ยว สาขาวิชาการจัดการอุตสาหกรรมการบริการ สาขาวิชาการจัดการธุรกิจการบิน โดย THE-ICE ได้มีหนังสือรับรองการผ่านมาตรฐานโดยมีมติเป็นเอกฉันท์จากคณะกรรมการ และผลการรับรองอยู่ในระดับดีเลิศ โดยจะมีผลรับรองเป็นระยะเวลา 5 ปี นับตั้งแต่ 2018 - 2023
สำนักวิชาการจัดการ มหาวิทยาลัยแม่ฟ้าหลวง (มฟล.) ได้รับการตรวจประเมินตามมาตรฐาน The International Centre of Excellence in Tourism and Hospitality Education (THE-ICE) ซึ่งเป็นองค์กรที่ประเมินคุณภาพการศึกษาและรับรองมาตรฐานในระดับสากล มุ่งมั่นและทุ่มเทให้กับการพัฒนาคุณภาพและส่งเสริมการเรียนการสอนในสายการท่องเที่ยว การบริการ และการจัดงานและศิลปะการประกอบอาหารระดับโลก เป็นองค์กรไม่แสวงหาผลกำไร เริ่มก่อตั้งด้วยรัฐบาล ของประเทศออสเตรเลีย ปัจจุบันมีเครือข่ายทั่วโลก 35 สมาชิก จาก 17 ประเทศ ซึ่งทางสำนักวิชาการจัดการ มหาวิทยาลัยแม่ฟ้าหลวง ได้ดำเนินการสมัครเป็นสมาชิก แบบ Full Member Plus status
ดูเพิ่ม

มหาวิทยาลัยแม่ฟ้าหลวง
รายชื่อคณะบริหารธุรกิจในประเทศไทย
รายชื่อคณะเศรษฐศาสตร์ในประเทศไทย
แหล่งข้อมูลอื่น

เว็บไซต์มหาวิทยาลัยแม่ฟ้าหลวง
เว็บไซค์สำนักวิชาการจัดการ มหาวิทยาลัยแม่ฟ้าหลวง
| ด ค กรายชื่อโรงเรียนบริหารธุรกิจในประเทศไทย  |
| --- | --- | --- |
| สถาบันอุดมศึกษาของรัฐ | กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • อุบลราชธานี • บัณฑิตพัฒนบริหารศาสตร์ |  |
| สถาบันอุดมศึกษา  ในกำกับของรัฐ | เกษตรศาสตร์ (บริหารธุรกิจ) • เกษตรศาสตร์ (วิทยาการจัดการ) • เกษตรศาสตร์ (ศิลปศาสตร์และวิทยาการจัดการ) • เกษตรศาสตร์ (ศิลปศาสตร์และวิทยาศาสตร์)  • เกษตรศาสตร์ (สหวิทยาการจัดการและเทคโนโลยี)  • เกษตรศาสตร์ (อุตสาหกรรมบริการ) • ขอนแก่น (บริหารธุรกิจและการบัญชี) • ขอนแก่น (สหวิทยาการ) • ขอนแก่น (บัณฑิตศึกษาการจัดการ) • จุฬาลงกรณ์ (พาณิชยศาสตร์และการบัญชี) • จุฬาลงกรณ์ (ศศินทร์) • เชียงใหม่ • แม่ฟ้าหลวง • ทักษิณ (วิทยาลัยการจัดการเพื่อการพัฒนา) • ทักษิณ (เศรษฐศาสตร์และบริหารธุรกิจ) • ธรรมศาสตร์ • บูรพา  • พะเยา • มหิดล (วิทยาลัยการจัดการ) • มหิดล (วิทยาลัยนานาชาติ) • ลาดกระบัง • วลัยลักษณ์ • ศรีนครินทรวิโรฒ • ศิลปากร (วิทยาการจัดการ) • ศิลปากร (วิทยาลัยนานาชาติ) • สงขลานครินทร์ (พาณิชยศาสตร์และการจัดการ) • สงขลานครินทร์ (วิทยาการจัดการ) |  |
| มหาวิทยาลัยราชภัฏ | นครราชสีมา • มหาสารคาม • เลย • สวนสุนันทา • อุดรธานี |  |
| มหาวิทยาลัย  เทคโนโลยีราชมงคล | ธัญบุรี • พระนคร • รัตนโกสินทร์ • ล้านนา • อีสาน (บริหารธุรกิจ) • อีสาน (บริหารธุรกิจและเทคโนโลยีสารสนเทศ) • อีสาน (เทคโนโลยีการจัดการ) |  |
| สถาบันอุดมศึกษาเอกชน | กรุงเทพ (บริหารธุรกิจ • บัญชี) • กรุงเทพธนบุรี • เชียงราย • เทคโนโลยีไทย-ญี่ปุ่น • ธุรกิจบัณฑิตย์ • พายัพ • ภาคตะวันออกเฉียงเหนือ • รังสิต • ศรีปทุม (บริหารธุรกิจ) • ศรีปทุม (บัญชี) • อัสสัมชัญ • บัณฑิตเอเซีย • อินเตอร์เทคลำปาง |  |
รายชื่อ • หมวดหมู่ • โครงการ • สถานีย่อย
| ด ค กรายชื่อโรงเรียนเศรษฐศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • รามคำแหง • สุโขทัยธรรมาธิราช |  |
| สถาบันอุดมศึกษา  ในกำกับของรัฐ | เกษตรศาสตร์ (เศรษฐศาสตร์) • เกษตรศาสตร์ (เศรษฐศาสตร์ ศรีราชา) • ขอนแก่น (เศรษฐศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • ธรรมศาสตร์ • บูรพา • พะเยา • มหิดล • แม่โจ้ • แม่ฟ้าหลวง • วลัยลักษณ์ • ศรีนครินทรวิโรฒ • สงขลานครินทร์ |  |
| มหาวิทยาลัยราชภัฏ | บ้านสมเด็จเจ้าพระยา • มหาสารคาม |  |
| มหาวิทยาลัย  เทคโนโลยีราชมงคล | ตะวันออก |  |
| สถาบันอุดมศึกษาเอกชน | กรุงเทพ • เกริก • ธุรกิจบัณฑิตย์ • พายัพ • ภาคกลาง • ภาคตะวันออกเฉียงเหนือ • รังสิต • วงษ์ชวลิตกุล • หอการค้าไทย • อัสสัมชัญ |  |
รายชื่อ • หมวดหมู่ • โครงการ • สถานีย่อย
หนอนกำมะหยี่

| หนอนกำมะหยี่ ช่วงเวลาที่มีชีวิตอยู่: ยุคแคมเบรียน 530–0Ma  PreꞒ Ꞓ O S D C P T J K Pg N      |
| --- | --- |

การจำแนกชั้นทางวิทยาศาสตร์
อาณาจักร:: Animalia
ไฟลัมใหญ่:: Ecdysozoa
ไฟลัม:: Onychophora Grube, 1853

อันดับและวงศ์
 อันดับ Euonychophora วงศ์ Peripatidae  วงศ์ Peripatopsidae  อันดับ Ontonychophora † วงศ์ Helenodoridae †  วงศ์ Tertiapatoidea †

แผนที่แสดงการกระจายพันธุ์  (วงศ์ Peripatidae ในสีเขียว, วงศ์ Peripatopsidae สีแดง)
หนอนกำมะหยี่ (ชื่อวิทยาศาสตร์: Onychophora) เป็นสัตว์ไม่มีกระดูกสันหลังจำพวกหนึ่งในไฟลัม Onychophora (หรือ Protracheata)
หนอนกำมะหยี่เป็นสัตว์ไม่มีกระดูกสันหลังที่มีรูปร่างคล้ายหนอนหรือหนอนผีเสื้อ แต่มิใช่แมลงเช่นหนอนทั่วไป หากแต่เป็นสิ่งมีชีวิตที่มีการเปลี่ยนแปลงรูปร่างจากยุคดึกดำบรรพ์เพียงไม่มาก โดยกำเนิดมาในยุคแคมเบรียน ในช่วงยุคแรกของยุคพาลีโซอิก เมื่อกว่า 530 ล้านปีที่แล้ว  จึงจัดเป็นซากดึกดำบรรพ์มีชีวิตจำพวกหนึ่ง
มีความยาวประมาณ 1.4-15 เซนติเมตร ลำตัวปกคลุมด้วยคิวติเคิลที่อ่อนนุ่ม มีขาประมาณ 14-43 คู่ ส่วนปลายจะเป็นแผ่นและมีกรงเล็บ 2 อัน ส่วนหัวเป็นที่ตั้งของหนวด 1 คู่ มีตาอยู่ที่ด้านฐาน มีระบบท่อลมคล้ายกับที่พบในแมลงช่วยในการหายใจเชื่อมต่อกับรูเปิดทั่วร่างกาย มีระบบหมุนเวียนโลหิตแบบเปิด หัวใจเป็นท่อ สมองมีขนาดใหญ่ มีการแบ่งเพศชัดเจน บางชนิดพบว่ามีรกเป็นทางเชื่อมระหว่างแม่และลูก บางชนิดตัวอ่อนเจริญอยู่ในเปลือกหุ้ม
หนอนกำมะหยี่ อาศัยอยู่ในพื้นดินที่มืดและชื้นแฉะ เช่น ในป่าฝนเมืองร้อนของอเมริกากลางจนถึงอเมริกาใต้ เป็นต้น ปัจจุบันพบแล้วประมาณ 180 ชนิด
หนอนกำมะหยี่ โดยปกติจะเป็นอาหารของสัตว์ใหญ่กว่าชนิดต่าง ๆ เช่น ตะขาบ, นก หรือสัตว์ฟันแทะ
เกาะอายอน

| --- | --- |
มุมมองของหมู่บ้านบนเกาะอายอน
เกาะอายอนที่ตั้งในเขตปกครองตนเองชูคอตคา
ภูมิศาสตร์
ที่ตั้ง: ทะเลไซบีเรียตะวันออก
พิกัด: 69°47′40.59″N 168°39′37.03″E﻿ / ﻿69.7946083°N 168.6602861°E﻿ / 69.7946083; 168.6602861
พื้นที่: 2,156 ตารางกิโลเมตร (832 ตารางไมล์)
ความยาว: 63 กม. (39.1 ไมล์)
ความกว้าง: 38 กม. (23.6 ไมล์)
ความยาวชายฝั่ง: 550 กม. (342 ไมล์)
การปกครอง
รัสเซีย
เขตปกครองตนเอง: เขตปกครองตนเองชูคอตคา
ประชากรศาสตร์
ประชากร: 440 (2006)
ความหนาแน่น: 0.2/กม.2 (0.5/ตารางไมล์)
กลุ่มชาติพันธุ์: ชาวชุกชี
เกาะอายอน เป็นเกาะที่ตั้งอยู่บริเวณชายฝั่งของคาบสมุทรชุกชีในทะเลไซบีเรียตะวันออก ตัวเกาะประกอบด้วยพื้นที่ทุนดราที่ราบต่ำเป็นหลัก และมีประชากรอาศัยอยู่ส่วนใหญ่เป็นชาวชุกชี ซึ่งใช้พื้นที่ทุนดราเป็นแหล่งเลี้ยงกวางเรนเดียร์
แหล่งข้อมูลอื่น

เก็บถาวร 2008-01-09 ที่ เวย์แบ็กแมชชีน & Picture of Ayon Island
Geographic information
Chenkuul
| ด ค กรายชื่อเกาะของเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  ญี่ปุ่น  จอร์เจีย  จอร์แดน  จีน  ซาอุดิอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไนดารุสซาลาม  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาร์มีเนีย  อาเซอร์ไบจาน  อินโดนีเซีย  อินเดีย  อิรัก  อิสราเอล  อิหร่าน  อียิปต์  อุซเบกิสถาน  โอมาน 
รัฐที่ได้รับการรับรองอย่างไม่สมบูรณ์:  เซาท์ออสซีเชีย  ไซปรัสเหนือ  ไต้หวัน  ปาเลสไตน์  อับคาเซีย 
เขตบริหารพิเศษ และเขตสังกัด:  เกาะคริสต์มาส  บริติชอินเดียนโอเชียนเทร์ริทอรี  มาเก๊า  หมู่เกาะโคโคส (คีลิง)  ฮ่องกง 
1 2 3